recursal/SuperWikiNEXT-32B huggingface dataset:
**1,3-டைபுளோரோ-டிரைசல்பேன்-1,1-டைபுளோரைடு** *(1,3-Difluoro-trisulfane-1,1-difluoride)* என்பது கந்தகம் புளோரினுடன் குறைந்த ஆக்சிசனேற்ற நிலையில் உள்ள ஒரு கனிம மூலக்கூற்றுச் சேர்மமாகும். SF3SSF என்ற கட்டமைப்பு வாய்ப்பாட்டில் மூன்று கந்தக அணுக்களின் சங்கிலி ஒன்று உள்ளது. ஒரு முனையில் மூன்று புளோரின் அணுக்கள் மற்றொரு புளோரின் அணுவுடன் பிணைந்துள்ளன. S3F4 என்றும் இதன் வாய்ப்பாட்டை எழுதலாம். -62°செல்சியசு வெப்பநிலை உருகுநிலையும், 94°செல்சியசு வெப்பநிலை கொதிநிலையையும் 1,3-டைபுளோரோ-டிரைசல்பேன்-1,1-டைபுளோரைடு பெற்றுள்ளது. ஒரு வாயுவாக இது நிலைத்தன்மையற்று SSF2 மற்றும் SF4 சேர்மங்களாக உடைகிறது. 
கந்தக டைபுளோரைடு மற்றும் SSF2 இன் சமபகுதியன் ஒன்றும் ஒடுக்க வினையில் ஈடுபடுவதால் SF3SSF உண்டாகிறது. 
S3F4 ⇌ SSF2 + SF2 என்ற இவ்வினை 6 கி.யூ/மோல் வெப்பத்தைப் பய்ன்படுத்துகிறது.

FSSF2SF என்பது S3F4 இன் சாத்தியமுள்ள மாற்றியன் ஆகும். இது உடனடியாக புளோரினை இடம்பெயர்த்து F2SSSF2 என்ற மாற்றியனையும் இது உடனடியாக உடைந்து SF2 மற்றும் SSF2.சேர்மங்களாக மாறுகின்றன. மூன்று SF2 அலகுகள் கொண்டுள்ள வளைய மாற்றியன் உயராற்றல் கட்டமைப்பாகக் கருதப்படுகிறது.

மேற்கோள்கள்
-----------

1. ↑  Willner, Helge (July 1984). "Chalkogenfluoride in niedrigen Oxydationsstufen. IX. Darstellung und Charakterisierung von SF3SSF". *Zeitschrift für anorganische und allgemeine Chemie* **514** (7): 171–178. doi:10.1002/zaac.19845140721.
2. ↑  Berry, F. J. (1984). "Chapter 6. O, S, Se, Te". *Annual Reports Section "A" (Inorganic Chemistry)* **81**: 145. doi:10.1039/IC9848100137.
3. ↑  Lösking, O.; Willner, H.; Baumgärtel, H.; Jochims, H. W.; Rühl, E. (November 1985). "Chalkogenfluoride in niedrigen Oxydationsstufen. X Thermochemische Daten und Photoionisations-Massenspektren von SSF2, FSSF, SF3SF und SF3SSF". *Zeitschrift für anorganische und allgemeine Chemie* **530** (11): 169–177. doi:10.1002/zaac.19855301120.
4. ↑  Jug, Karl; Iffert, Rüdiger (April 1989). "SINDO1 study of sulphur isomers and sulphur fluorine compounds". *Journal of Molecular Structure: THEOCHEM* **186**: 347–359. doi:10.1016/0166-1280(89)87055-1.
**அசன் அல்-ராம்மா** *(Hasan al-Rammah)* அரபு நாட்டைச் சேர்ந்த ஒரு வேதியியலாளர் மற்றும் பொறியியளர் ஆவார். எகிப்தின் மம்லுக் சுல்தானக ஆட்சிக் காலத்தில் வெடி மருந்து பொருள்கள் மற்றும் வெடிக்கும் தூள்கள் போன்றவை குறித்து இவர் ஆராய்ச்சிகள் மேற்கொண்டார். தொட்டால் வெடிக்கும் வெடிக்கண்ணி உட்பட போரின் முன்மாதிரி கருவிகள் சிலவற்றை இவர் வடிவமைத்தார். அல்-ரம்மா தனது ஆரம்ப வெடிக்கண்ணியை தானே நகர்ந்து எரியும் ஒரு முட்டை என்று அழைத்தார்.
இரண்டு உலோகத் தகடுகள் ஒன்றாக இணைக்கப்பட்டு நாப்தா, உலோக நிரப்பிகள் மற்றும் சால்ட்பீட்டர் உப்பு ஆகியவற்றை நிரப்பி இவ்வெடிகண்ணி நிரப்பப்பட்டிருக்கும். வெடிக்கண்ணி நீரின் மேற்பரப்பு முழுவதும் நகரும் நோக்கம் கொண்டதாகும். பெரிய ராக்கெட் ஒன்றின் மூலம் செலுத்தப்பட்டு ஒரு சிறிய சுக்கான் மூலம் தொடர்ந்து இயக்கப்படுகிறது. 

அல்-ராம்மா பல புதிய வகை துப்பாக்கி வெடிபொருள்களை உருவாக்கினார். மேலும் ஒரு புதிய வகை மின்காப்பு உருகி மற்றும் இரண்டு வகையான தீமூட்டிகளையும் கண்டறிந்தார். 1295 ஆம் ஆண்டு இவர் காலமானார்.

மேற்கோள்கள்
-----------

1. ↑  Elgood, Robert (1995) (in en). *Firearms of the Islamic World: In the Tared Rajab Museum, Kuwait*. I.B.Tauris. பன்னாட்டுத் தரப்புத்தக எண்:9781850439639. .
2. ↑  Hinds, Joseph (23 February 2009). "Very, Very Early Torpedoes". Great History. 2 November 2013 அன்று மூலம் பரணிடப்பட்டது. 26 November 2013 அன்று பார்க்கப்பட்டது.
3. 1 2  Williamson, Mitch (21 April 2013). "Hassan Al Rammah". Weapons and Warfare | Military History and Hardware. 17 November 2013 அன்று மூலம் பரணிடப்பட்டது. 26 November 2013 அன்று பார்க்கப்பட்டது.
4. 1 2  Partington, James Riddick (1999), *A History of Greek Fire and Gunpowder*, Baltimore, Maryland: Johns Hopkins University Press, p. 203, ISBN 0-8018-5954-9
5. ↑  Al-Hassan, Ahmad Y. (1992-03-27). *Islamic Technology: An Illustrated History* (1st ). Cambridge ; New York : Paris: Cambridge University Press. பன்னாட்டுத் தரப்புத்தக எண்:978-0-521-42239-0. .
**கார்வான்** (Karwan) என்பது இந்தியாவின் தெலங்காணாவின் ஐதராபாத்தில் அமைந்துள்ள ஓர் புறநகர் பகுதியாகும். இது பழைய ஐதராபாத்தின் ஒரு பகுதியாகும். 

இது கச்சிபௌலி, ஹைடெக் சிட்டி போன்ற தகவல் தொழிநுட்ப மையங்களிலிருந்து 10 கி.மீ தூரத்தில் உள்ளது. குதுப் சாகியின் ஆட்சியில் நடந்த வர்த்தகத்தில் இது முக்கியத்துவம் பெற்றிருந்தது. முந்தைய நாட்களில் இது **கார்வான்** தொகுதியின் கீழ் உள்ள **ஜியர்குடெம்** என்று அழைக்கப்பட்டது.

கலாச்சாரம்
----------

கார்வானில் இந்துக்களும், முஸ்லிம்களும் கலந்த மக்கள் தொகை உள்ளது. போனலுதிருவிழா இங்கு மிகவும் பிரபலமானது. மேலும் இது ஆடம்பரமாக கொண்டாடப்படுகிறது. இத்திருவிழாவின் போது முக்கிய வழிபாடு தர்பார் மைசம்மா கோவிலில் நடக்கிறது. கொண்டாட்டங்கள் ஒரு வாரத்திற்கு முன்பே தொடங்கி, ஒரு இறுதி நாளில், திறமையான மாணவர்களுக்கு பரிசு விநியோகத்துடன் பல கலாச்சார நிகழ்ச்சிகள் நடைபெறுகின்றன. திருவிழா வண்டி வேடிக்கைகளுடன் முடிவடைகிறது. 

ஐதராபாத் நிசாம் ஆட்சியிலிருந்தே கார்வானுக்கு மிக நீண்ட வரலாறு உண்டு, இது நன்கு அறியப்பட்ட முத்து சந்தையாக இருந்தது. இது கைத்தறி ஆடைகளுக்கும் பிரபலமானது. நிசாம் காலத்தில் கட்டப்பட்ட பழைய கட்டிடங்களும், பிற பழைய கோயில்களும், மசூதிகளும் இன்று வரை நிற்கின்றன.

அண்டாரூன் அல்லது இன்சைட் கார்வானுக்கு சில பழைய கட்டிடங்கள் உள்ளன, மேலும் பழைய முத்து மற்றும் வைர சந்தையின் இடமாக இருந்தது. 

விட்டலநாதர் கோயில், சந்தோசி மாதா கோயில், நரசிம்ம சுவாமி கோயில், கேசரி அனுமான் கோயில் ஆகியவை மிகவும் பிரபலமான பழைய கோயில்களாகும்.

நிசாம் காலத்தில் கட்டப்பட்டது என்று கருதப்படும் ரங்கநாதசுவாமி கோயில் என்ற பழைய கோயிலும் உள்ளது. இது இரட்டை நகரங்களில் புகழ்பெற்ற கோயிலாகும், **ஜியாகுடாவில்** வைகுண்ட ஏகாதசி கொண்டாட்டங்களுக்கு பிரபலமானது.

குறிப்புகள்
-----------

1. ↑  Karwan road in need of a facelift
பொதுமக்கள் பாதுகாவலுக்கான குழுவின் கூட்டம் (1794)

**பொதுமக்கள் பாதுகாவலுக்கான குழு** (*Committee of Public Safety*, பிரெஞ்சு: *Comité de salut public*) என்பது பிரெஞ்சுப் புரட்சியின் பயங்கர ஆட்சி காலகட்டத்தில் பிரான்சை நிர்வகித்த ஒரு அமைப்பு.

ஏப்ரல் 1793 இல் பிரான்சின் அப்போதைய நாடாளுமன்றமான தேசிய மாநாட்டால் இக்குழு உருவாக்கப்பட்டது. இதற்கு முன்வந்த நாட்டின் பொதுப்பாதுகாப்புக்கான குழுவிடமிருந்து (*Committee of General Defence*) புரட்சிகர குடியரசான பிரான்சை வெளிநாட்டு எதிரிகளிடமிருந்தும் உள்நாட்டுக் கலகங்களிடமிருந்தும் காக்கும் பொறுப்பை ஏற்றுக் கொண்டது. ஜூலை 1793 இல் புனரமைக்கப்பட்டபின் நடைமுறையில் பிரான்சை ஆளும் நிர்வாக அமைப்பாக மாறியது. முதலில் ஒன்பது உறுப்பினர்களும் பின்பு பன்னிரண்டு உறுப்பினர்களும் கொண்டிருந்த இக்குழுவுக்கு போர்க்கால நடவடிக்கையாக பெரும் அதிகாரங்கள் தரப்பட்டன. இராணுவம், நீதித்துறை, நாடாளுமன்ற ஆகிய மூன்று அரசுப் பிரிவுகளையும் மேலாண்மையும் மேற்பார்வையும் செய்யும் அதிகாரம் இக்குழுவிடம் இருந்தது. நாடாளுமன்றத்தின் நிர்வாக அமைப்புகளும் அமைச்சர்கள் இதன் மேற்பார்வையில் செயல்பட்டனர். பிரான்சுக்கு எதிரான வெளிநாட்டுக் கூட்டணியினையும், உள்நாட்டு எதிர்ப் புரட்சியாளர்களின் கலகங்களையும் ஒரு சேர எதிர்த்து வந்த இக்குழுவின் அதிகாரங்கள் படிப்படியாக அதிகரித்து நாட்டின் பெரும் சர்வாதிகார அமைப்பாக உருவானது.

ஜூலை 1793 இல் மிதவாத குடியரசுக் கட்சியினர் (கிரோண்டிஸ்டுகள்) தேசிய மாநாட்டில் தோற்கடிக்கப்பட்டனர். தீவிரவாத ஜேக்கோபின்களான மேக்சிமில்லியன் ரோபெஸ்பியர், செய்ன் ஜஸ்ட், ஜார்ஜஸ் கௌத்தான் ஆகியோர் இக்குழுவில் இணைந்தனர். இதன் பின் குழுவின் அதிகாரம் உச்சத்தை அடைந்து அதன் நடவடிக்கைகள் தீவிரமாகின. டிசம்பர் 1793 இல் நாடாளுமன்றம் சட்டபூர்வமாக அனைத்து அரசு அதிகாரத்தையும் இக்குழுவிடம் ஒப்படைத்தது. ரோபெஸ்பியரின் தலைமையில் இக்குழு ஒரு சர்வாதிகார அமைப்பாக பிரான்சை ஆண்டது. பதினான்கு தனி ஆர்மிகளை உருவாக்கி புரட்சிகர பிரான்சின் வெளிநாட்டு, உள்நாட்டு எதிரிகளுடன் மோதியது. போர்க்கால நிதிநேருக்கடியை சமாளிக்க பொருட்களின் விலைகளுக்கு உச்ச வரம்பினை நிர்ணயித்ததுடன் தொழிலாளர்களின் ஊதியத்தையும் கட்டுப்படுத்தியது. உள்நாட்டு எதிர்ப்பினை சமாளிக்க பயங்கர ஆட்சியினை கைகொண்டது. புரட்சியின் எதிரிகள் என்று குற்றம் சாட்டப்பட்டவர்கள் அனைவரையும் கில்லோட்டின் எந்திரம் மூலம் கொன்றது.

குழுவின் அடக்குமுறைகள் கட்டுமீறிப்போனதால், ஜேக்கோபின்களின் எதிரிகள் தெர்மிடோரிய எதிர்வினை எனப்படும் எதிர்ப்புரட்சி ஒன்றை நடத்தி அதன் ஆட்சியைக் கவிழ்த்தனர். ஜூலை 27, 1794 இல் நடைபெற்ற இவ்வாட்சி மாற்றத்தினால் ரோபெஸ்பியர், செய்ன் ஜஸ்ட் உள்ளிட்ட குழு உறுப்பினர்கள் கில்லோட்டின் மூலம் கொல்லப்பட்டனர். இதன் பின்னர் இக்குழுவின் செல்வாக்கு வெகுவாகச் சரிந்து 1795 இல் புதிய அரசியலமைப்புச் சட்டம் ஏற்கப்பட்ட பின் இது கலைக்கப்பட்டது.

குறிப்புகள்
-----------

மேற்கோள்கள்
-----------

* Belloc, Hillaire. *Danton: A Study*. New York: Charles Scribner's Sons, 1899.
* Furet, François. *Revolutionary France, 1770-1880*. Oxford: Blackwell Publishing, 1992.
* Palmer, R.R. *Twelve Who Ruled* (1941, ISBN 0-691-05119-4)
* Madelin, Louis. *The French Revolution.* New York: G.P. Putnam's Sons, 1916.
* Schama, Simon. *Citizens: A Chronicle of the French Revolution*. New York: Alfred A. Knopf, 1989.
* Scurr, Ruth. *Fatal Purity: Robespierre and the French Revolution*. New York: Owl Books, 2006.

வெளி இணைப்புகள்
---------------

விக்கிமீடியா பொதுவகத்தில்,  
 ***பொதுமக்கள் பாதுகாவலுக்கான குழு***   
என்பதின் ஊடகங்கள் உள்ளன.
பொதுத் திருமுகங்கள்: பெயர் விளக்கம்
-----------------------------------

முதன்மைக் கட்டுரை: திருமுகங்கள்
கி.பி.1723இல் தரங்கம்பாடியில் அச்சான தமிழ் விவிலியப் பகுதி நூலின் படிமம்.

| புதிய ஏற்பாடுநூல்கள் |
| --- |
| Papyrus 46, one of the oldest New Testament papyri, showing 2 Cor 11:33-12:9 |
| நற்செய்திகள் |
| மத்தேயு **·** மாற்கு **·** லூக்கா **·** யோவான் |
| 
பணிகள் |
| அப்போஸ்தலர் பணி |
| திருமுகங்கள் |
| உரோமையர்1 கொரிந்தியர் **·**  2 கொரிந்தியர்கலாத்தியர் **·**  எபேசியர்பிலிப்பியர் **·**  கொலோசையர்1 தெசலோனிக்கர் **·**  2 தெசலோனிக்கர் 1 திமொத்தேயு **·**  2 திமொத்தேயுதீத்து **·**  பிலமோன் **·**  எபிரேயர் |
| பொதுத் திருமுகங்கள் |
| யாக்கோபு1 பேதுரு **·**  2 பேதுரு1 யோவான் **·**  2 யோவான் **·**  3 யோவான்யூதா |
| திருவெளிப்பாடு |
| திருவெளிப்பாடு (நூல்) |
| விவிலிய நூல்கள் |
| * பா
* உ
* தொ
 |

  
புதிய ஏற்பாட்டில் உள்ள திருமுகங்களுள் பவுலோடு தொடர்புபடுத்தப்பட்டு வந்த திருமுகங்கள் பதினான்கு. அவை:

  
உரோமையர், 
  
1 கொரிந்தியர், 
  
2 கொரிந்தியர், 
  
கலாத்தியர், 
  
எபேசியர், 
  
பிலிப்பியர், 
  
கொலோசையர், 
  
1 தெசலோனிக்கர், 
  
2 தெசலோனிக்கர், 
  
1 திமொத்தேயு, 
  
2 திமொத்தேயு, 
  
தீத்து, 
  
பிலமோன், 
  
எபிரேயர் என்பனவாகும்.

மேற்கூறிய பதினான்கு திருமுகங்கள் தவிர்த்த பிற ஏழு திருமுகங்களும் பொதுத் திருமுகங்கள் எனப்படுகின்றன. இவை: 

  
யாக்கோபு, 
  
1 பேதுரு, 
  
2 பேதுரு, 
  
1 யோவான், 
  
2 யோவான், 
  
3 யோவான், 
  
யூதா என்னும் திருமுகங்கள் ஆகும்.

பொதுத் திருமுகங்களின் பண்புகள்
------------------------------

பொதுத் திருமுகங்கள் குறிப்பிட்ட சபைக்கு என இல்லாமல், பொதுவாக அனைத்துலகத் திருச்சபைக்கும் எழுதப்பட்டுள்ளதால் *பொதுத் திருமுகங்கள்* எனப்படுகின்றன. ஆயினும்.எல்லாப் பொதுத் திருமுகங்களும்.அனைத்துலகத் திருச்சபைக்கு எழுதப்பட்டவை எனக் கூற இயலாது. மூன்றாம் யோவான் திருமுகம் தனிப்பட்ட ஒரு நபருக்கு எழுதப்பட்டது. இரண்டாம் யோவான் திருமுகம் தனிப்பட்ட ஒரு சபைக்கு எழுதப்பட்டது. பேதுருவின் முதல் திருமுகம் சின்ன ஆசியாவிலுள்ள பல சபைகளுக்கு எழுதப்பட்டுள்ளது. எனினும் பழங்காலத்திலிருந்தே இவை பொதுத் திருமுகங்கள் எனப் பெயர் பெற்று வந்துள்ளன.

ஆதாரங்கள்
---------

1. ↑  பவுல் எழுதிய மடல்கள்
2. ↑  பொதுத் திருமுகங்கள்
3. ↑  கத்தோலிக்க கலைக் களஞ்சியம் - பொதுத் திருமுகங்கள்
**முகிலன்குடியிருப்பு** (*Muhilankudieruppu*) என்பது இந்தியாவின் தமிழ்நாடு மாநிலத்தில் கன்னியாகுமரி மாவட்டத்தில் அகத்தீஸ்வரம் வட்டத்தில் உள்ள ஒரு கிராமமாகும். இது நாகர்கோவிலிலிருந்து 4 கி.மீ தொலைவிலும் கன்னியாகுமரியிலிருந்து 16 கி.மீ தொலைவிலும் அமைந்துள்ளது. இக்கிராமமானது நெல் வயல்களாலும் தென்னந்தோப்புகளாலும் அழகிய அரபிக்கடலாலும் சூழ்ந்துள்ளது. இங்கு வருடம் முழுவதும் அழகிய காலநிலை நிலவுகிறது. வடகிழக்கு பருவக்காற்றாலும் தென்மேற்குப்பருவக்காற்றாலும் மழைபெறுகிறது. இவ்வூரில் இரண்டு பிரிவுகள் உள்ளன. மேல முகிலை மற்றும் கீழ முகிலை ஆகும். கீழ முகிலை மக்கள் தேவி முத்தாரம்மனை வழிபடுகின்றனர். மேல முகிலை மக்கள் சுவாமி ஸ்ரீமான் ஐயா நாராயணசாமியை வழிபடுகின்றனர். சுமார் 3000 மக்கள் இங்கு வசிக்கின்றனர். பெரும்பான்மையான மக்கள் நல்ல கல்வியறிவு படைத்தவர்கள். புனித தலமான சாமித்தோப்பு பதி இங்கிருந்து 4 கி.மீ தொலைவில் அமைந்துள்ளது.

மேற்கோள்கள்
-----------

1. ↑  Wikipedia, Source: (2013-09). "Villages in Kanyakumari District: Ambalakadai, Ambankalai, Atchenkulam, Azhagappapuram, Chenkody, Chinnathurai, Kappukad, Karuparai, Kattathurai, Kesa" (ஆங்கிலம்). General Books. 2023-05-14 அன்று பார்க்கப்பட்டது. Check date values in: `|date=` (உதவி)CS1 maint: extra punctuation (link)
| *கலைக்கதிர்* |
| --- |
|  |
| **வெளியீட்டாளர்** | ஜி. ஆர்.டி அறக்கட்டளை |
| **முதன்மை ஆசிரியர்** | முனைவர். தா. பத்மனாபன் |
| **வகை** | அறிவியல் இதழ் |
| **வெளியீட்டு சுழற்சி** | மாதம் ஒரு முறை |
| **முதல் இதழ்** | 1948 |
| **நிறுவனம்** | ஜி. ஆர். டி. அறக்கட்டளை |
| **நகரம்** | கோயம்புத்தூர் |
| **மாநிலம்** | தமிழ்நாடு |
| **நாடு** | இந்தியா |
| **தொடர்பு முகவரி** | கலைக்கதிர் மாத இதழ்  கலைக்கதிர் கட்டிடம்,  963, அவினாசி சாலை,  கோயம்புத்தூர் - 641 037,  தமிழ்நாடு,  இந்தியா. |
| **வலைப்பக்கம்** |  |

Scanned images of KalaiKathir front page
தமிழகத்திலிருந்து வெளிவரும் பல இதழ்களில் **கலைக்கதிர்** அறிவியல் மாத இதழும் ஒன்று. கோயம்புத்தூர் மாநகரில் இருந்து ஜி. ஆர். டி. அறக்கட்டளை மூலம் வெளியிடப்படும் இந்த இதழின் நிறுவனர் பேராசிரியர் ஜி. ஆர். தாமோதரன் ஆவார். இதன் முதன்மை ஆசிரியராக முனைவர் தா. பத்மனாபன் என்பவரும், ஆசிரியராக டாக்டர். வி. ஆர். அறிவழகன் என்பவரும் இருந்து வருகின்றனர். 1948 ஆம் ஆண்டு முதல் வெளியாகும் இந்த இதழில் அறிவியல் கட்டுரைகள், செய்திகள் போன்றவை எளிய தமிழில் வெளியிடப்பட்டு வருகிறது. இம்மாத இதழ்தான் "முதல் தமிழ் அறிவியல் கலைச்சொல் அகராதி"யை வெளியிட்டது என்பது இங்கு குறிப்பிடத்தக்கது.

|  |  |  |
| --- | --- | --- |
|  |  | *இது பரவலான இதழ் பற்றிய குறுங்கட்டுரை. நீங்கள் விக்கிப்பீடியாவின் இக்கட்டுரையை வளர்க்க உதவலாம்*. |
**கலைக்கமல்** இலங்கையில் புகழ்பெற்ற ஒரு மெல்லிசைப்பாடகராவார். 1977 ஆம் ஆண்டு முதல் பாட ஆரம்பித்த கலைக்கமல் 2009 ஆம் ஆண்டு வரையும் பல இசை நிகழ்ச்சிகளை நடத்தி வருகிறார். மேடை, வானொலி, தொலைக்காட்சி பாடகராகி இதுவரை ஆயிரத்திற்கும் மேற்பட்ட இசை நிகழ்ச்சிகளில் பாடியிருக்கிறார். எழுத்தாளராக விளங்கும் இவர் புதுக்கவிதை, சிறுகதை, மரபுக்கவிதை, இசைச் சித்திரம், நாடகம், பாடல் போன்றவற்றை எழுதி இலக்கியத்துறையிலும் பிரசித்தி பெற்றதுடன் 1980 ஆம் ஆண்டு புதுக்கவிதையில் முதன் முதலில் "ஓடக்குழல்' என்னும் காதல் தொடர் கவி கதையை தினகரன் தேசிய பத்திரிகையில் 4 மாதங்கள் தொடராக எழுதி பாராட்டைப் பெற்றவர்.

இசைப்பணி
--------

அயாஸ் பயாஸின் "சுப்பர் சன்ஸ்' கே.சி. பாலேந்திராவின் "ரெயின்போ' இசைக் குழுக்களில் முதன்மை பாடகராக திகழ்ந்த கலைக்கமல் இலங்கையில் உள்ள பல்வேறு இசைக்குழுக்களுடன் பாடுயுள்ளார். "வசந்த கீதங்கள்' என்ற தனது பாடல் ஒலி நாடாவை வெளியிட்டதுடன் நடிகமணி அபுநானா கே. ஏ. ஜவாகர் குழுவினரின் ஐந்து நகைச்சுவை ஒலிநாடாக்களையும் வெளியிட்டுள்ளார். கலைக்கமல் 1992 ஆம் ஆண்டு ஒரு மாத காலம் சுவிட்சர்லாந்தில் பல பாகங்களிலும் பாடி புலம்பெயர்ந்து வாழும் தமிழர்களைக் கவர்ந்தவர். இதுவரை மூன்று முறை சுவிஸ் நாட்டில் இசை நிகழ்ச்சி நடத்தியுள்ளார்.இவரது தனிமனித இசை நிகழ்ச்சிகள் பல அண்மையில் அரங்கேறியிருக்கின்றன.

டி. எம். சௌந்தரராஜனுடனும், இசைமுரசு ஈ. எம். ஹனீபாவுடனும் ஒரே மேடையில் பாடிய நிகழ்வை மறக்க முடியாது என்கிறார் கமல்.
**கோடை ஏரி**  (Summer Lake) என்றறிந்த இவ்வேரி, ஐக்கிய அமெரிக்காவின் வடமேற்கு மாநிலமான ஓரிகன் லேக் கவுண்டி என்னும் ஊரகப் பகுதியில் அமைந்துள்ளது. காரத்தன்மையுடைய பேரேரியாக அறியப்படும் இது, ஓரிகனின் மத்திய பிராந்தியத்தில் காணப்படுகிறது. இந்த கோடை ஏரியை, 1843-ம் ஆண்டில், ஆய்வு பயணியான ஜான் சி.பிரமோன்ட் என்பவர் கண்டறிந்து பெயர் சூட்டியதாக அறியப்படுகிறது.

பரப்பளவு
--------

சுமார் 25,000 ஏக்கர் பரப்பளவு உடைய இது, 24 கிலோமீட்டர் (15 மைல்கள்) நீளமும், 8 கிலோமீட்டர் (5 மைல்கள்) அகலமும் கொண்டதாகும். இவ்வேரி, சராசரியாக 1-2 அடிகள் உள்ள ஆழமற்ற மேலோட்டமாக காணப்படுகிறது. அமெரிக்காவின், இயற்கையான பெரும் நீரேந்து வடிநிலப் பகுதியாக உள்ள லேக் கவுண்டி பகுதியில், கோடை ஏரி போன்ற பல கார ஏரிகள் உள்ளன.

வாழ்வாதாரம்
-----------

வடிநில நீர்நிலையான இப்பேரேரி சதுப்புநிலப் பறவைகளுக்கும், பிற வன உயிரிகளுக்கும் ஆதரவளிக்கிறது. வெண்தலைக் கழுகு, கனடா வாத்து, அரிவாள் மூக்கன், மஞ்சள்த்தலை கருங்குருவி, தபசி பாடும் பறவை, செவ்வால் பருந்துகள், பெருநீல கொக்கு, மேலும் பல வாத்து இனங்கள் உட்பட 250-க்கும் மேற்பட்ட பறவையினங்களின் வாழ்வாதாரமாக விளங்குகிறது. மேலும், பல்லுயிர்களுக்கு பிடித்த, மற்றும் வேட்டையாட ஏற்ற ஏரியாக உள்ளது. ஒவ்வொரு ஆண்டும் சிறந்த காலமான மார்ச் - ஏப்ரல் மாதங்களில், தோகை வாத்து, மற்றும் அன்னங்கள் உள்ளிட்ட நீர்வாழ்பறவைகள் புலம்பெயர்ந்து மந்தைகளாக இவ்வேரிக்கு வருகின்றன. மாற்றும் ஏப்ரல் - மே மாதங்களில் குடிபெயர்ந்த நீர் பறவைகள் மற்றும் பாடும்பறவைகள், வேறொரு பகுதிக்கு புலம்பெயர்கிறது அக்காலங்களில் சுற்றுலாப்பயணிகள் பெருமளவில் அப்பகுதிக்கு வருவதாக கருதப்படுகிறது.

பண்டைய ஏரி
----------

கோடை ஏரியை சுற்றி தற்போது வறண்ட நிலங்களாக உள்ளவை, ஒரு காலத்தில் பசுமையாக இருந்துள்ளது. ப்ளெய்ஸ்டோசீன் *(Pleistocene)* எனப்படும் காலத்தின்போது (*சுமார் 2,588,000 முதல், 11,700 ஆண்டுகளுக்கு முன்பு வரை*) தெற்கு மத்திய ஓரிகன் என்ற இந்த பிராந்தியம், நன்செய் நிலங்களாக காணப்பட்டுள்ளது. பெரும் வடிநிலப் *(Great Basin)* பகுதியாக இருந்த இந்த பிராந்தியம் முழுவதும் பனியால் நிரப்பப்பட்டிருந்தது. பிற்காலத்தில் கடைசி பனிக்காலம் முடிவுற்று, ஆழமானவகையில், *461 சதுர மைல்கள் (1,190 km2)* முதல், *375 அடிகள் (114 m)* ஆழம் வரை, மழை ஆறுகளால் நன்னீர் ஏரியாக உருவாக்கும் பெற்றது.

சான்றாதாரங்கள்
--------------

1. ↑  Johnson, Daniel M.; Petersen, Richard R.; Lycan, D. Richard; Sweet, James W.; Neuhaus, Mark E. and Schaedel, Andrew L. (1985). *Atlas of Oregon Lakes*. Corvallis: Oregon State University Press. பக். 270. பன்னாட்டுத் தரப்புத்தக எண்:0-87071-343-4.
2. ↑  [[[:வார்ப்புரு:Gnis3]] "Summer Lake"] Check `|url=` value (உதவி). *Geographic Names Information System*. United States Geological Survey. November 28, 1980. December 23, 2012 அன்று பார்க்கப்பட்டது.
3. ↑  "Atlas of Oregon Lakes: Summer Lake (Lake County)". Portland State University. 1985–2012. December 23, 2012 அன்று பார்க்கப்பட்டது.
4. 1 2 3  **Lua error in Module:Citation/CS1/Date\_validation at line 148: attempt to index field 'quarter' (a nil value).**
5. ↑  "Ancient Lakes", Oregon Historical Marker, Summer Lake, Oregon.
அருச்சுனன் வேடத்தில் கோட்டக்கல் சந்திரசேகரன், மார்ச் 2017
**கோட்டக்கல் சந்திரசேகரன்** (Kottakkal Chandrasekharan) (15 சனவரி 1945 - 4 செப்டம்பர் 2019)  தென்னிந்தியாவின் கேரளாவைச் சேர்ந்த பாரம்பரிய நடனமான கதகளி கலைஞர் ஆவார்.  பாலக்காடு மாவட்டம் பட்டாம்பி அருகே நடுவட்டம் என்ற இடத்தில் 1945இல் பிறந்தார். இவர் பத்மசிறீ வழெங்கடா குஞ்சு நாயர், கோட்டக்கல் கிருஷ்ணன்குட்டி நாயர் ஆகியோரின் முக்கிய சீடராக இருந்தார். இவரது தந்தை ஏ.எம். குமாரசாமி பட்டத்திரிபாடு, தாய் பி. வி. பாருகுட்டி வாராசியார் .

தொழில்
------

தனது ஒன்பதாம் வகுப்புக்குப் பிறகு கோட்டக்கலில் பிஎஸ்வி நாட்டியச் சங்கத்தில் நடனப் பயிற்சிக்காக சேர்ந்தார். பின்னர் 1996 முதல் அதன் முதல்வராகவும் இருந்தார்.. மேலும் நளன், பாகுகன், வீமன், அருச்சுனன், இராவணன், துரியோதனன், கீசகன் போன்ற வேடங்களில் தனது சிறப்பான சித்தரிப்புக்காக புகழ் பெற்றார். கேரளாவின் அனைத்து புகழ்பெற்ற கோயில்களிலும் சங்கங்களிலும் கதகளியை நிகழ்த்திய இவர், 'கதகளி மகோத்சவம்', ஆசியாட் (1982) போன்ற விழாக்களிலும், இந்தியாவின் தில்லி, மும்பை, கொல்கத்தா, சூரத், பெங்களூர், போபால், ஆந்திரா (புட்டபர்த்தி) சென்னை போன்ற இடங்களில் நடந்த நடன நிகழ்சிகளில் பங்கேற்றார். லோக மலையாள மேளா, இந்திய விழா (1983இல் இங்கிலாந்தின், பிரித்தானிய அமைப்பால் சிறப்பு விருதினராக அழைக்கப்பட்டார்), மலேசியா, சிங்கப்பூர், இந்தோனேசியா (இராமாயண மேளா), சீனா, கொரியா, ஆங்காங், சுவிட்சர்லாந்து போன்ற நாடுகளிலும் இவர் தனது நிகழ்ச்சிகளை நிகழ்த்தியுள்ளார்.

விருதுகள்
---------

இவர் மத்திய சங்கீத நாடக அகாதமி விருதைப் பெற்றுள்ளார். 1963இல் எர்ணானகுளம் கதகளி சங்கத்திலிருந்து ஆறுதல் பரிசு, வழெங்கடா குஞ்சு நாயர் விருது (கொல்லம்), வி. எஸ். சர்மா அறக்கட்டளை விருது (கேரள கலாமண்டலம்), 1990 இன் துலாசேவனம் விருது (திருவனந்தபுரம்), ஆலப்புழா மாவட்ட கதகளி சங்க விருது, எஸ்.பி.டி. ஆர்யா வட்டம் விருது (கோட்டக்கல்), போன்ற பல விருகளையும் பெற்றுள்ளார். 1994 ஆம் ஆண்டில் தளிப்பறம்பு ராஜராஜேஸ்வரர் கோயிலிலிருந்து 'நாட்டியத்திலகம்', 'வீரசிருங்ககலை' ஆகிய கௌரவத்தையும் பெற்றார்.

குடும்பம்
---------

இவர், மனைவி சுசீலா, மகன் ஜிதேஷ் மற்றும் மகள் ஜோத்ஸ்னா ஆகியோருடன் கோட்டக்கலில் வசித்து வந்தார்.

இறப்பு
------

இவர் தனது 74 வயதில் செப்டம்பர் 4, 2019 அன்று காலமானார்.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2008-02-24 அன்று மூலம் பரணிடப்பட்டது. 2021-03-15 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2012-10-22 அன்று மூலம் பரணிடப்பட்டது. 2021-03-15 அன்று பார்க்கப்பட்டது.
**கார்ல் பேயர்** (Carl Josef Bayer, 1847 –1904): ஆஸ்திரிய வேதியலாளர். அலுமினியத்தைப் பிரித்தெடுக்கும் முறையான பேயர் முறையைக் கண்டறிந்தவர்.
பேயர் 1887-ல் உருசியாவில் உள்ல செயின்ட் பீட்டர்ஸ்பர்கில் பணியாற்றிக்கொண்டிருந்த பொழுது, காரக் கரைசலின் வழியே வீழ்படிவாக்கப்பட்ட அலுமினியம் ஹைடிராக்சைடு, நன்கு படிக நிலையில் கிடைக்கப் பெறுவதால், அதனை எளிதில் வடிகட்டி, கழுவித் தூய்மைப்படுத்தலாம் என்பதைக் கண்டறிந்தார். அமில முன்னிலையில் வீழ்படிவாக்கப்பட்ட அலுமினியம் ஹைட்ராக்சைடு கூழ் போன்று கிடைக்கப்பெறுவதால் தூய்மையாக்குவது கடினமாக இருந்தது. இதனை பேயர் முறை மூலம் எளிதில் பிரிக்கலாம். 1855- களில் பிரான்சில் மிக கிடைத்தற்கரிய உலோகமாக அலுமினியம் காட்சிக்கு வைக்கப்பட்டிருந்தது. இதற்கு முன் கண்டுபிடிக்கப்பட்ட ஹால்-ஹெரௌல்டு முறையை விட பேயர் முறையில் அலுமினியம் பிரித்தெடுக்கப்படுவது எளிமையாக இருந்ததால் அதனுடைய விலை 1854-ல் இருந்ததை விட 1890-களில் 80 விழுக்காடு வீழ்ச்சியடைந்தது.

மேற்கோள்கள்
-----------

1. ↑  ஆர். வேங்கடராமன், முழுமை அறிவியல் உலகம்', பக். 3611
2. ↑
3. ↑  "காப்பகப்படுத்தப்பட்ட நகல்" (PDF). 2005-09-29 அன்று மூலம் (PDF) பரணிடப்பட்டது. 2012-05-26 அன்று பார்க்கப்பட்டது.
**தானியங்கிக் கதவு** என்பது, ஒருவர் கதவுக்கு அண்மையாக வரும்போது தானாகவே திறக்கும் கதவு ஆகும். பொதுவாகக் கதவில் பொருத்தப்படும் உணர் கருவிகள் யாரும் கதவை அண்மிப்பதை உணர்ந்து கதவைத் திறப்பதற்கான சமிக்ஞைகளை வழங்குகின்றன.

வரலாறு
------

கிபி முதலாம் நூற்றாண்டில் கிரேக்கக் கணிதவியலாளரான அலெக்சாண்டரியாவின் எரோன் இன்று அறியப்பட்டவற்றுள் முதலாவது தானியங்கிக் கதவை உருவாக்கினார். இவர் இரண்டு வகையான கதவுகளை விளக்கியுள்ளார். முதலாவது, நகரின் கோவிலின் குருவானவர் கொழுத்தும் தீயின் வெப்பத்தைப் பயன்படுத்தியது. தீ கொழுத்தப்பட்டுச் சில மணி நேரங்களில், இவ்வெப்பத்தால் பித்தளைக் கலம் ஒன்றில் அதிகரிக்கும் அமுக்கம் நீரை இன்னொரு கலத்துக்குள் செலுத்தும். இரண்டாவது சொல்லப்பட்ட கலம் சுமையாகச் செயற்பட்டு பல்வேறு கப்பிகளினூடாகச் செலுத்தப்பட்ட வடங்களின் மூலம், மக்கள் வழிபாட்டுக்கு வரும் நேரத்தில் கதவைத் திறக்கிறது. நகரத்தின் கதவைத் திறப்பதற்கும் எரோன் இது போன்ற முறையைப் பயன்படுத்தினார்.

1931 இல் கைத்தொழிற் கருவிகளும், வன்பொருட்களும் உற்பத்தி செய்யும் "இசுட்டான்லி வேர்க்சு" நிறுவனத்தைச் சேர்ந்த பொறியியலாளர்களான ஓராசு எச். ரேமன்ட், செல்டன் எசு. ரோபி ஆகியோர் தன்னியக்கக் கதவைத் திறப்பதற்கான ஒளியியற் கருவி ஒன்றை வடிவமைத்தனர். இக்கண்டுபிடிப்பு உரிமைக் காப்புச் செய்யப்பட்டு, உணவு, பானங்கள் ஆகியவற்றைக் காவிச்செல்லும் பரிமாறுபவர்களின் வசதிக்காக கனெக்ட்டிகட்டின் மேற்கு ஏவென் பகுதியில் உள்ள உணவுச் சாலை ஒன்றில் பொருத்தப்பட்டது. அக்காலத்தில் முழுத் தொகுதியும், பொருத்துவதுடன் சேர்த்து 100 அமெரிக்க டாலர்களுக்கு விற்கப்பட்டது.

1954 இல் டீ ஓர்ட்டனும், லியூ எவிட்டும் இணைந்து முதலாவது தானியங்கி வழுக்கு கதவைக் கண்டுபிடித்தனர். 1960 இல் இருவரும் இணைந்து "ஓர்ட்டன் ஓட்டோமட்டிக்சு" நிறுவனத்தை (Horton Automatics Inc) உருவாக்கி வணிக ரீதியான முதல் தானியங்கி வழுக்கு கதவை விற்பனைக்குக் கொண்டுவந்தனர்.

மேற்கோள்கள்
-----------

1. ↑
2. ↑
3. ↑
4. ↑
**தினக்குரல்** மலேசியாவில் இருந்து வெளிவரும் தமிழ் நாளிதழ். 2012 பிப்ரவரி 9-இல் இருந்து வெளியீடு செய்யப் படுகிறது. இதன் தலைமை ஆசிரியர் பி.ஆர்.இராசன். 36 ஆண்டுகள் இதழியல் அனுபவம் உடையவர். நிர்வாக இயக்குனர் அருள்குமார். இவர் காலஞ்சென்ற மலேசிய நண்பன் தலைமை ஆசிரியர் ஆதி குமணன் அவர்களின் புதல்வராவார். 

நாள்தோறும் 31,000 பிரதிகளும், ஞாயிற்றுக் கிழமைகளில் 47,000 பிரதிகளும் அச்சிடப் படுகின்றன. இந்த நாளேட்டின் அலுவலகம், கோலாலம்பூர், சாலான் ஈப்போ, பத்து காம்ப்ளெக்சில் உள்ளது. மலேசிய இந்திய சமூகத்தை வாழ்க்கையின் எல்லா நிலைகளிலும் உயர்த்துவதைத் தினக்குரல் நோக்கமாகக் கொண்டிருக்கிறது.

மலேசியத் தமிழர்களுக்காக மலேசியா, தமிழ்நாடு, இலங்கை, இந்திய நாட்டு செய்திகள், மற்றும் உலகச் செய்திகளை இந்த செய்தித்தாள் வெளியிடுகிறது. ஏற்கனவே, மலேசியா நாட்டில் தமிழ் நேசன், மலேசிய நண்பன், மக்கள் ஓசை என மூன்று தமிழ் நாளேடுகள் உள்ளன. நான்காவதாக தினக்குரல் வருகிறது. இந்த நாளிதழைத் தொடர்ந்து நம் நாடு, தமிழ் மலர் ஆகிய இரு நாளிதழ்களும் வெளிவருகின்றன.

மேற்கோள்கள்
-----------

1. ↑  புதிய தமிழ் நாளேடு, தினக்குரல், உதயமாகிறது.

வெளி இணைப்புகள்
---------------
**கார்ல் தியோடர் வில்ஹெம் வியர்ஸ்ட்ராஸ்** (*Karl Theodor Wilhelm Weierstrass*, அக்டோபர் 31, 1815 – பெப்ரவரி 19, 1897) என்பவர் ஒரு ஜெர்மானிய கணிதவியலர். இவர் கணிதப் பகுவியலின் தந்தை என அழைக்கப்படுகிறார்.

வாழ்க்கைச் சுருக்கம்
--------------------

வியர்ஸ்ட்ராஸ் பிரசியாவின் வெஸ்ட்பாலியா மாகாணத்தில் பிறந்தவர். பள்ளியில் படிக்கும் போதே கணிதத்தில் மிகவும் ஈடுபாடு கொண்ட வியர்ஸ்ட்ராஸ் பொன் பல்கலைக்கழகத்தில் பட்டப்படிப்பை மேற்கொண்டார். அவர் அங்கு சட்டம், பொருளாதாரம் ஆகிய பாடங்களையே படிக்க வேண்டி ஏற்பட்டது. ஆனாலும் கணிதத்தை வெளிவாரியாகப் படிப்பதில் ஆர்வம் காட்டினார். முடிவில் அவரால் அங்கு பட்டம் பெற முடியவில்லை. பின்னர் மூன்ஸ்டர் பல்கலைக்கழகத்தில் இணைந்து கணிதத்தைப் படித்து முடித்தார். த் தொடர்ந்தார். படிப்பை முடித்தது நகரின் பள்ளி ஒன்றில் ஆசிரியப் பணியில் அமர்ந்தார். இக்காலகட்டத்தில் வியர்ஸ்ட்ராஸ் கிறிஸ்டோப் கூடர்மானின் விரிவுரைகளுக்குச் சென்று நீள்வட்ட சார்புகளில் ஆர்வம் கொண்டார்.

1850 ஆம் ஆண்டிற்குப் பின்னர் வியர்ஸ்ட்ராஸ் நீண்ட காலம் சுகவீனமுற்றவரானார். ஆனாலும் அவர் பல ஆய்வுக் கட்டுரைகளைச் சமர்ப்பித்தார். பின்னர் அவர் பெர்லின் தொழிநுட்பப் பல்கலைக்கழகத்தில் தலைவர் ஆனார். இவரது கடைசி மூன்றாண்டு காலங்கள் கடும் சுகவீனமுற்று 1897 ஆம் ஆண்டில் நுரையீரல் அழற்சியுற்று இறந்தார்.

வெளி இணைப்புகள்
---------------

* Digitalized versions of Weierstraß' original publications are freely available online from the library of the *Berlin Brandenburgische Akademie der Wissenschaften*.
**டியூரரின் காண்டாமிருகம்** என்பது, 1515ல் செருமன் ஓவியரும் அச்சுத்தயாரிப்பாளருமான அல்பிரெக்ட் டியூரர் என்பவரால் உருவாக்கப்பட்ட மரச் சிற்பம் ஒன்றைக் குறிக்கும். இது, அதே ஆண்டில் லிசுபனுக்கு வந்த இந்தியக் காண்டாமிருகம் ஒன்றைப் பார்த்துப் பெயர் தெரியாத ஓவியர் ஒருவரால் வரையப்பட்ட பருமட்டான வரைபடம் ஒன்றையும், எழுத்துமூல விபரிப்பையும் அடிப்படையாகக் கொண்டு உருவாக்கப்பட்டது. உரோமன் காலத்துக்குப் பின்னர் ஐரோப்பாவில் உயிருள்ள காண்டாமிருகத்தைக் கண்டது அதுவே முதல் முறை. ஆனால், டியூரர் உயிருள்ள காண்டாமிருகத்தை என்றும் பார்த்ததில்லை. 1515ன் பிற்பகுதியில், போர்த்துக்கலின் அரசனான முதலாம் மனுவேல் அக் காண்டாமிருகத்தைப் பாப்பரசர் பத்தாம் லியோவுக்குப் பரிசாக அனுப்பி வைத்தார். ஆனால், இது 1516ல் இத்தாலியின் கரையோரத்தில் கப்பல் மூழ்கியபோது இறந்துவிட்டது. இதன் பின்னர், 1577ல் அபாடா என்னும் காண்டாமிருகம் இந்தியாவிலிருந்து போர்த்துக்கலின் செபாசுத்தியனின் அரசவைக்குக் கொண்டுவரப்பட்டபோதே இன்னொரு உயிருள்ள காண்டாமிருகம் ஐரோப்பாவில் காணப்பட்டது. 1580ல் எசுப்பெயினின் இரண்டாம் பிலிப்பு இதன் உரிமையாளர் ஆனார்.

மேற்கோள்கள்
-----------

1. ↑  டியூரர் தன்னுடைய ஒரு வரைபடத்தில் செய்த எழுத்துப் பிழையினால், சிலர் இதை 1913 என்கின்றனர்.(Bedini, p.121.)
2. ↑  Clarke, chapter 2.
3. ↑  A street in Madrid was named *Abada* (rhinoceros in Portuguese) after this animal, that had a curious life too:.  பரணிடப்பட்டது 2007-11-14 at the வந்தவழி இயந்திரம் (in Spanish)

இவற்றையும் பார்க்கவும்
----------------------

* 100 பொருட்களில் உலக வரலாறு
1971இல் வெளியிடப்பட்ட இந்திய அஞ்சல் முத்திரையில் நரேந்திர தேவா
1989இல் வெளியிடப்பட்ட இந்திய அஞ்சல் முத்திரையில் நரேந்திர தேவா
**ஆச்சார்ய நரேந்திர தேவா** (*Acharya Narendra Deva*) (**தேவ்** அல்லது **தியோ**) (பிறப்பு: 1889 அக்டோபர் 30 - இறப்பு: 1956 பிப்ரவரி 19) இவர் இந்தியாவில் காங்கிரசு சோசலிசக் கட்சியின் முன்னணி கோட்பாட்டாளர்களில் ஒருவராவார். இவரது ஜனநாயக சோசலிசம் வன்முறை வழிமுறைகளை கொள்கை விஷயமாக கைவிட்டு சத்தியாகிரகத்தை ஒரு புரட்சிகர தந்திரமாக ஏற்றுக்கொண்டது.

காங்கிரசில் தேவா
----------------

பால கங்காதர திலகர் மற்றும் அரவிந்தர் ஆகியோரின் செல்வாக்கின் கீழ் தேவ் முதன்முதலில் தேசியவாதத்திற்கு ஈர்க்கப்பட்டார். ஒரு ஆசிரியராக இவர் மார்க்சியம் மற்றும் பௌத்த மதத்தில் ஆர்வம் காட்டினார். இவர் இந்தி மொழி இயக்கத்திலும் தீவிரமாக இருந்தார். 1934இல் காங்கிரசு சோசலிசக் கட்சி நிறுவப்பட்டதிலிருந்து ஒரு முக்கிய தலைவராக இருந்த இவர் சுதந்திரப் போராட்டத்தின் போது பல முறை சிறையில் அடைக்கப்பட்டார். இவர் சில சமயங்களில் உத்தரபிரதேச சட்டமன்ற உறுப்பினராகவும் இருந்தார். 1951 திசம்பர் 6, முதல் 1954 மே 31 வரை பனாரசு இந்து பல்கலைக்கழக துணைவேந்தராக பணியாற்றினார். நிர்வாக கவுன்சிலரும், மாநிலத்தின் முக்கிய கல்வியாளருமான நிர்மல் சந்திர சதுர்வேதி இவருக்கு உதவினார். பல்கலைக்கழக விரிவாக்கத்திற்கான பல திட்டங்களைத் தொடங்கினார். 

நரேந்திர தேவ் வறுமை மற்றும் சுரண்டலை ஒழிக்க வேண்டும் என்று மார்க்சிய பொருள்முதல்வாத இயங்கியல் மூலம் மட்டுமல்ல, குறிப்பாக தார்மீக மற்றும் மனிதநேய அடிப்படையில் வாதிட்டார். "சமூக ஜனநாயகம் இல்லாமல் அரசியல் ஜனநாயகம் ஒரு மோசடி" என்று இவர் வலியுறுத்தினார். தேவ் விவசாயிகள் இயக்கத்தில் தீவிரமாக செயல்பட்டு அகில இந்திய கிசான் காங்கிரசின் தலைவராக பணியாற்றினார். 

இவர் சோசலிசக் கட்சியுடனும் அதன் வாரிசான பிரஜா சோசலிசக் கட்சியுடனும் 1956 இல் இறக்கும் வரை தொடர்பு கொண்டிருந்தார்.

ஆளுமை
-----

பிரதமர் ராஜீவ் காந்தி கூறினார்: "ஆச்சார்ய நரேந்திர தேவ் இந்தியாவின் மிகப் பெரிய மகன்களில் ஒருவர். தேசம் அவருக்கு பெரும் கடன்பட்டிருக்கிறது." நரேந்திர தேவ் வேளாண்மை மற்றும் தொழில்நுட்ப பல்கலைக்கழகம் 1975 ஆம் ஆண்டில் இவரது நினைவாக பெயரிடப்பட்டது. தேவ் காசி வித்யாபீடத்தில் பேராசிரியராகவும், லக்னோ பல்கலைக்கழகம் மற்றும் பனாரசு இந்து பல்கலைக்கழக துணைவேந்தராகவும் இருந்தார். 1956 பிப்ரவரி 19 இல் சென்னையில் தனது 67 வயதில் இறந்தார்.

மேற்கோள்கள்
-----------

1. ↑  India on Acharya Narendra Deo: 1971, 1989. istampgallery.com

வெளி இணைப்புகள்
---------------

விக்கிமீடியா பொதுவகத்தில்,  
 ***Narendra Deva***   
என்பதின் ஊடகங்கள் உள்ளன. 

* Acharya Narendra Dev's Contribution – International Research Institute of Buddhist Studies
* Lok Sabha condolence message Page 41
**நரி வெரூஉத் தலையார்** சங்ககாலப் புலவர்களில் ஒருவர். அவரது பாடல்கள் 4 சங்கநூல் தொகுப்பில் உள்ளன. அவை குறுந்தொகை 5, 236, புறநானூறு 5, 195 ஆகியவை.

பெயர்க் காரணம்
--------------

நரி
பிணம் தின்னும் நரியே கண்டால் வெருவி(அஞ்சி) ஓடும் வண்ணம் இப் புலவரின் தலை இருந்ததாம். சேரமான் கருவூர் ஏறிய ஒள்வாள் கோப் பெருஞ்சேரல் என்னும் அரசனைக் கண்டவுடன் இந்த வெறுக்கத்தக்க தலையின் தோற்றம் மாறிவிடும் என்று அவருக்குக் கூறியிருந்தனராம். அவ்வாறே இந்தப் புலவர் அந்தச் சேர அரசனைக் கண்டவுடன் வெறுக்கத் தக்க அவரது தலைத்தோற்றம் மாறி நல்லுடம்பு வரப்பெற்றாராம். இவ்வாறு புறநானூறு ஐந்தாம் பாடலுக்கு நூலைத் தொகுத்தவர் தந்துள்ள கொளுக் குறிப்பு தெரிவிக்கிறது.

இவர் தமது பாடலில் சொல்லும் செய்திகள்
------------------------------------

### புறநானூறு 5

#### சேரமான் கருவூர் ஏறிய ஒள்வாள் கோப் பெருஞ்சேரல் இரும்பொறை

தமிழ்நாட்டின் மேற்குக் கடற்கரைப் பகுதியில் சேர மன்னர்கள் சிறப்புற்றிருந்தனர். அவர்களில் முதலாவதாக மேலை மலைத்தொடரைத் தாண்டிக் கிழக்கு நோக்கி வந்து கொங்கு நாட்டுக் கருவூரில் சேர மன்னர்களின் ஆட்சியை நிறுவியவன் ஆதலால் இந்தச் சேரமான் ஒள்வாள் கோப் பெருஞ்சேரல் இரும்பொறைக்குக் 'கருவூர் ஏறிய' என்னும் அடைமொழி தரப்பட்டுள்ளது. இவனைப் புலவர் 'கானக நாடன்' என்று குறிப்பிடுகிறார்.

##### பொருண்மொழிக் காஞ்சி என்னும் அறநெறி

* அரசன் தன் நாட்டைத் தான் பெற்ற பிள்ளையைப் போலப் பேணவேண்டும்.
* அன்பும் அருளும் தனிமனிதனிடம் காட்டக்கூடாது.

### புறநானூறு 195

#### அறநெறி

* அறநெறியைப் பொருள் மொழிக் காஞ்சி என்றனர்.

இவர் கூறும் அறநெறி மிகவும் உயர்ந்தது. எமனுக்குப் பயப்படுவதில் பயனில்லை. உடலில் தெம்பு இருக்கும்போதே அறம் செய்ய வேண்டும்.

நல்லது செய்தல் ஆற்றீர்; ஆயினும்,  

அல்லது செய்தல் ஓம்புமின்! அதுதான்  

எல்லாரும் உவப்பது அன்றியும்  

நல்லாற்றுப் படூஉம் நெறியுமார் அதுவே

##### உவமை

அகவையில் மூத்த சான்றோரின் நரைமுடி கயல்மீனின் முள் போல இருக்குமாம்.

### குறுந்தொகை 5

#### காமம் என்றார் என்ன

அவர் பிரிந்தார் என்று என் கண் தூங்காமல் இருக்கிறதே அதுதான் காம நோயோ என்கிறாள் தலைவி.

### குறுந்தொகை 236

குவிமணல் மேட்டை உரசிக்கொண்டிருக்கும் புன்னை மரத்தில் நாரை அமர்ந்திருக்கும் நாட்டை உடையவனே! நீ என்னைப் பிரியும் நாள் வந்தால் நீ என்னிடம் உண்ட நலனைத் தந்துவிட்டுச் செல்க என்று தலைவி சொல்வதாகத் தோழி சொல்கிறாள்.

வெளி இணைப்புகள்
---------------

1. ↑  நரிவெரூஉத்தலையார் பாடல் புறநானூறு 5
**நருஹித்தோ** (*Naruhito*, ஜப்பானிய மொழி: 明仁, பிறப்பு: 23 பிப்ரவரி 1960) ஜப்பான் நாட்டின் பேரரசர் ஆவார். இவரது தந்தை அக்கிஹித்தோ முடிதுறந்ததைத் தொடர்ந்து இவர் 1 மே 2019 நாளன்று செவ்வந்தி அரியணையை ஏற்றுக்கொண்டார். இதன்மூலம் ரெய்வா ஊழி தொடங்கியது. ஜப்பானியப் பாரம்பரிய ஆட்சிமுறை வம்சாவளியினர் வரிசையில் இவர் 126வது பேரரசர் ஆவார்.

பிறப்பும் கல்வியும்
-------------------

நருஹித்தோ, 23 பிப்ரவரி 1960இல் தோக்கியோ பேரரச அரண்மனையில் உள்ள மருத்துவமனையில் பிறந்தார். இவருக்கு 4 வயதான போது ஜப்பானில் மதிப்புமிக்க கக்குஷுயின் கல்விமுறையில் சேர்ந்து தொடக்கக்கல்வியைப் பயின்றார். பிறகு கக்குஷுயின் பல்கலைக்கழகத்தில் பயின்று மார்ச் 1982இல் வரலாற்றுப் பிரிவில் இளங்கலைப் பட்டம் பெற்றார்.

தனிப்பட்ட வாழ்க்கை
------------------

நருஹித்தோ, 9 சூன் 1993இல் மசாகோ ஒவாடா என்ற பெண்ணைத் திருமணம் செய்துகொண்டார். இவர்களுக்கு 1 டிசம்பர் 2001இல் இளவரசி அய்கோ பிறந்தார்.

மேற்கோள்கள்
-----------

1. ↑  "Japan's new Emperor Naruhito pledges unity". *BBC News*. 1 May 2019. 2019-05-02 அன்று பார்க்கப்பட்டது.
2. ↑  "浩宮徳仁親王（現皇太子）誕生". *Mainichi Shimbun*. 23 February 1960. Archived from the original on 24 டிசம்பர் 2018. .
3. ↑  Hills 2006, ப. 81
**நாமும் குபேரன் ஆகலாம்** எனும் ஆன்மிக நூல் டெம்மி அளவில் 112 பக்கங்களைக் கொண்ட ஒரு நூல். இது சென்னை, ஸ்ரீ ஆனந்தி பிரசுரம் வழியாக வெளியிடப்பட்டுள்ளது.

நூலாசிரியர்
-----------

முதன்மைக் கட்டுரை: நெல்லை விவேகநந்தா
திருநெல்வேலி மாவட்டத்திலுள்ள குட்டம் என்கிற கடற்கரையோர கிராமத்தில் பிறந்த ஜெயமுருகானந்தன் நிர்வாகவியலில் முதுகலைப் பட்டமும், இதழியல் மற்றும் மக்கள் தகவல் தொடர்பியலில் முதுகலைப்பட்டம் மற்றும் ஆய்வியல் நிறைஞர் பட்டமும் பெற்றவர். சென்னையில் ஊடகத் துறையில் துணை ஆசிரியராகப் பணியாற்றி வரும் இவர் சுவாமி விவேகானந்தர் மேல் கொண்ட பற்றுதலால் நெல்லை விவேகநந்தா என்கிற புனைப் பெயரில் கட்டுரைகள், தொடர்கள் போன்றவற்றை தமிழில் வெளியாகும் அச்சிதழ்கள் மற்றும் இணைய இதழ்களில் எழுதி வருகிறார்.

உள்ளடக்கம்
----------

இந்நூலில் கீழ்காணும் 16 தலைப்புகளின் கீழ் உள்ளடக்கங்கள் இடம் பெற்றிருக்கின்றன.

1. இவர்தான் குபேரன்.
2. குபேரன் புரிந்த நல்லாட்சி
3. குபேரனைக் கண்டு வியந்த பேரழகி
4. குபேரன் தம்பியாக இராவணன் பிறப்பு
5. லங்காபுரி கை மாறியது
6. பார்வதி அழகில் வியந்த குபேரன்
7. இடம் மாறிய புஷ்பக விமானம்
8. ஸ்ரீ ராமருக்கு உதவிய குபேரன்
9. கடவுளுக்கே கடன் தந்த குபேரன்
10. குபேரனின் பூலோக வாழ்க்கை
11. உலகின் முதல் குபேரன் கோயில்
12. செல்வம் அள்ளித்தரும் வழிபாடுகள்
13. குபேரன்... சில அரிய தகவல்கள்
14. நீங்களும் குபேரன் ஆகலாம்
15. 108 குபேர போற்றி
16. 108 லட்சுமி போற்றி
ஆல்பைன் பனிச்சறுக்கு சரிவு
**ஆல்பைன் பனிச்சறுக்கு** அல்லது **மலைச்சரிவு பனிச்சறுக்கு** (*Alpine skiing*) பனித்தூவி படர்ந்த மலைகளில் பிணைக்கப்படாத காலணிக் கட்டுக்களுடன் சறுக்குக்கட்டைகளில் சறுக்கிச் செல்லும் உடல் திறன் விளையாட்டு ஆகும். இது பனித்தூவி, மலைச்சரிவுகள் மற்றும் சுற்றுலா கட்டமைப்பு உள்ள இடங்களில், குறிப்பாக ஐரோப்பா, வட அமெரிக்கா, ஆஸ்திரேலியா, நியூசிலாந்து, தென் அமெரிக்காவின் அந்தீசு மலைத்தொடர், மற்றும் கிழக்காசியாவில், பெரிதும் விளையாடப்படுகிறது. குளிர்கால ஒலிம்பிக்கில் இது ஒரு விளையாட்டாகும்.

வெளி இணைப்புகள்
---------------

விக்கிமீடியா பொதுவகத்தில்,  
 ***Alpine skiing***   
என்பதின் ஊடகங்கள் உள்ளன. 

|  |  |
| --- | --- |
|  | விக்கிப்பயணத்தில் ***Alpine skiing*** என்ற இடத்திற்கான பயண வழிகாட்டி உள்ளது. |

* Alpine Canada Alpin - Alpine Canada Alpin, National Governing Body for Ski Racing within Canada
* U.S. Ski and Snowboard Association - The National Governing Body for Ski Racing
* U.S. Ski Team - Bio information and stories on U.S. elite athletes
* Retro Ski - ski history
* Alpine Ski Database
* Colorado Ski Museum
* Slalåm Ski Information
ஹவாய் தீவுகளில் உள்ள வைமியா பள்ளக்கிடப்பு (*Waimea Canyon*) ஒரு மான்ட்டேன் என்னும் உயர்நிலப்பகுதி வகையைச் சார்ந்த பகுதியாகும்.
உயிரிய நிலவகைப்பாட்டில் (biogeography), **மான்ட்டேன்** (*Montane*) என்பது சற்று கூடுதலான மழை பெய்யும், குளிர்ச்சியாக உள்ள உயர்நிலப்பகுதியைக் குறிப்பதாகும். இவ் வகை நிலப்பகுதியானது கீழ் அல்பைன் மட்டத்துக்கும் சற்றுத் தாழ்வான பகுதி. இப்பகுதிகளில் அங்குள்ள நில, தட்பவெப்பநிலைக்கு ஏற்றாற்போன்ற தனித்தன்மையான மரஞ்செடிகொடிகளும் பிற உயிரினங்களும் உயிர்வாழ்கின்றன.

மான்ட்டேன் (*montane*) என்னும் சொல்லாட்சியின் பொருள் மலை, மலைசார்ந்த (*of the mountains*) என்பதாகும். மரம் வளராப் பகுதியின் எல்லையாகிய மர வரிசைகள் காணப்படும் உயர்மலைப் பகுதிக்கும் (அல்பைன்) கீழே (தாழ்வான நிலங்களில்), காடுகளாக இல்லாமல் தனி மரங்களும் குருமோல்ட்ஃசுகளும் (*Krummholz*)(குறுமுறுக்கான மரங்களும் மட்டும் கொண்ட பகுதியாகக்)காணப்படும் நிலமாகிய கீழ் ஆல்ப்பைன் நிலபகுதிக்கும் கீழாக உள்ள பகுதி இந்த மான்ட்டேன் எனப்படும் பகுதியாகும்.

இதனையும் காண்க
--------------

* கோப்பென் காலநிலை வகைப்பாடு
* தூந்திர தட்பவெப்பம்
* துருவத் தட்பவெப்பம்
* அல்பைன் தட்பவெப்பம்
* மர வரிசை

அடிக்குறிப்புகளும் மேற்கோள்களும்
--------------------------------

1. ↑  "Montane Forests". *Olympic National Park*. United States National Park Service.
**டிராகன்** சீன சோதிடத்தின் கூறப்படும் ஐந்தாவது இராசிக் குறியீடு ஆகும். இந்த வருடத்தில் பிறந்தவர்கள் ஆடம்பர மற்றும் போராட்ட குனமும், வீரமும் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.

பெயர்க்காரணம்
-------------

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி, முயல் ஆகியவற்றை தொடர்ந்து டிராகன் ஐந்தாவதாக வந்தது. பலம் மிகுந்த பிராணியாக இருந்தபோதும், உலக உயிர்களுக்காக மழையை தர வேண்டி இருந்ததாலும், நான்காவதாக வந்தும் கரையை தொடமுடியாமல் தவித்த முயலுக்கு உதவி செய்ததாலும் டிராகனால் ஐந்தாவதாகத்தான் வர முடிந்தது. இதனால் டிராகனை கடவுள் ஐந்தாவது வருடக்குறியாக அறிவித்தார். 

டிராகன் ஐந்தாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.

இயல்புகள்
---------

|   |   |
| --- | --- |
| நேரம் | இரவு 7:00 முதல் 9:00 வரை |
| உரிய திசை | கிழக்கு, தென் கிழக்கு |
| உரிய காலங்கள் | வசந்த காலம் (ஏப்ரல்) |
| நிலையான மூலகம் | மரம் |
| யின்-யான் | யான் |
| ஒத்துப்போகும் விலங்குகள் | குரங்கு, எலி, பாம்பு, சேவல் |
| ஒத்துப்போகாத விலங்குகள் | எருது, ஆடு, நாய் |

இராசி அம்சங்கள்
---------------

|   |   |
| --- | --- |
| இராசி எண்கள் | 3, 4, 5, 6, 15, 21, 34, 35, 36, 45 |
| இராசி நிறம் | மஞ்சள், தங்க நிறம் |
| இராசிக் கல் | செவ்வந்திக்கல் |

டிராகன் வருடத்தைய பிரபலங்கள்
----------------------------

* எம். எசு. சுப்புலெட்சுமி
* எம். எல். வசந்தகுமாரி
* நரேன் கார்த்திகேயன்
* திருப்பூர் குமரன்
* சே. ஆர். டி. டாடா
* கியானி செயல் சிங்
* புளோரன்சு நைட்டிங்கேல்
* சோன் ஆப் ஆர்க்
* சிக்மண்ட் பிராய்ட்
* ரொனால்டோ

டிராகன் வருடத்தில் உதயமான நாடுகள்
---------------------------------

* சீனா
* ஐக்கிய இராச்சியம்
* டென்மார்க்
* இரான்
* சப்பான்
* இத்தாலி
* பல்கேரியா
* வியட்நாம்
* மைக்குரோனீசியா

இதையும் பார்க்கவும்
-------------------

* சீன சோதிடம்

உசாத்துணை
---------

* சீன விலங்கு ஜோதிடம் - சித்ரா சிவகுமார்

வெளி இணைப்புகள்
---------------

விக்கிமீடியா பொதுவகத்தில்,  
 ***டிராகன் (சீன சோதிடம்)***   
என்பதின் ஊடகங்கள் உள்ளன. 

* Dragon Compatability பரணிடப்பட்டது 2008-02-21 at the வந்தவழி இயந்திரம்

  


| * பா
* உ
* தொ
சீன சோதிடக் குறிகள் |
| --- |
| 
* எலி
* எருது
* புலி
* முயல்
* டிராகன்
* பாம்பு
* குதிரை
* ஆடு
* குரங்கு
* சேவல்
* நாய்
* பன்றி

 |
**தானா மற்றும் ரிரி** (Tana and Riri) என்பது 1564 ஆம் ஆண்டில் பிறந்த இரண்டு சிறுமிகளைப் பற்றிய ஒரு இந்தியக் கதையாகும். இவர்கள் அக்பரின் அரச சபையில் பாடுவதற்கு கேட்டுக்கொண்டதாக அறியப்படுகிறது.  இந்தக் கதை குஜராத்தி நாட்டுப்புற கலாச்சாரத்தின் ஒரு பகுதியாக மாறிவிட்டது. 

இந்த இரட்டையர்கள் குசராத்து மாநிலத்தில் விஷ்நகருக்கு அருகிலுள்ள வாட்நகர் என்று அழைக்கப்படும் வடக்கு நகரத்தைச் சேர்ந்தவர்கள் ஆவர். தானா மற்றும் ரிரி என்ற இரு சிறுமிகளும் நரசி மகேதா என்பவரின் நெருங்கிய உறவினராவர். தானா மற்றும் ரிரி இருவரும் நரசி மகேதாவின் மகள் சர்மிஷ்டாவின் மகள்கள் ஆவர். 

 நரேந்திர மோடி தானா-ரிரி மற்றும் பண்டிட் ஓம்கார்நாத் சங்கீத விருதுகளை வழங்குகிறார்

மேதை
----

அக்பரின் அவையில் இருந்த பாடகர் தான்சேன் ஒருசமயம் "தீபக்" என்ற இராகத்தைப் பாடும்படி கேட்டுக்கொள்ளப்படுகிறார். இந்த இராகத்தை பாடுவதன் விளைவு என்னவென்றால், பாடகர் தனது உடலில் குணப்படுத்த முடியாத வெப்பத்தை உணரத் தொடங்குவார். மலகார் என்ற ஒரு இராகத்தைப் பாடினால் மழை பெய்து வெப்ப்பத்தை தணிவிக்கும். வெப்பத்தால் பாதிக்கப்பட்ட தான்சேன், அதை குணப்படுத்த மல்கார் என்ற இராகத்தைப் பாடுபவர்களைத் தேடி இந்தியா முழுவதும் சுற்றி வருகிறார். வாட்நகருக்கு வந்து, மல்கார் இராகத்தில் திறமையான பாடகர்களாக இருந்த தானா மற்றும் ரிரி ஆகிய இரு சகோதரிகளைப் பற்றி அறிந்து கொள்கிறார். தானா மற்றும் ரிரி சகோதரிகள் மல்கார் என்ற இராகத்தைப் பாடி தான்சேனை குணப்படுத்துகின்றனர். இந்த நிகழ்வை அறிந்த அக்பர் இச்ச்கோதரிகளை தனது அவையில் வந்து பாடும்படி கேட்டுக் கொள்கிறார். ஆனால் சமூகம் மற்றும் சமூகத்தின் பழமைவாத விதிமுறைகளின் காரணமாக கிராம தெய்வத்தின் சிலைக்கு முன்னால் பாடுவது மட்டுமே வழக்கம் என்பதால் அவர்கள் வர மறுத்து, கிணற்றில் மூழ்கி தற்கொலை செய்து கொண்டனர். பின்னர் அக்பர் இதை அறிந்ததும், இவர்களது தந்தையிடம் மன்னிப்பு கேட்டு, தானா-ரிரிக்கு வாட்நகரில் அவர்களது நினைவாக சமாதி ஒன்று உருவாக்குமாறு தான்சேனிடம் கேட்டுக் கொண்டார். 

அக்பரின் இராணுவத் தாக்குதலுக்கு அஞ்சிய கிராமவாசிகள், பணியா என்ற மதத்திற்கு மாறி தாசநகர் என்ற இடத்திற்கு சென்றதாகவும் அறியப்படுகிறது.

ஆளுமை
-----

தானா-ரிரிக்கு மரியாதை செலுத்தும் வகையில் வாட்நகரில் ஒரு நினைவுச்சின்னம் அமைக்கப்பட்டுள்ளது. 
தானா-ரிரி இசை விழா ஒவ்வொரு ஆண்டும் குசராத்து அரசாங்கத்தால் அவர்களின் அர்ப்பணிப்பிற்காக ஏற்பாடு செய்யப்படுகிறது.

குறிப்புகள்
-----------

1. ↑  Desai, Anjali H. (2007). *India Guide Gujarat*. India Guide Publications. பக். 226. பன்னாட்டுத் தரப்புத்தக எண்:9780978951702.
2. ↑  Khan, Iqtidar Alam (1999). *Akbar and his age*. Northern Book Centre. பக். 264. பன்னாட்டுத் தரப்புத்தக எண்:9788172111083.
3. ↑
4. ↑  "Setting of a new Guinness book world record at Tana Riri festival in Vadnagar". *DeshGujarat News from Gujarat*. 10 November 2016. 11 February 2017 அன்று பார்க்கப்பட்டது.
5. ↑  "Tana Riri festival opens in Vadnagar, north Gujarat". *DeshGujarat News from Gujarat*. 21 November 2015. 11 February 2017 அன்று பார்க்கப்பட்டது.

வெளி இணைப்புகள்
---------------

* Tana & Riri at zazi.com
* Tana Riri Festival 2019 3 World Records
**மின்னீரியமாக்கல்** *(Electrohydrogenesis)* என்பது ஐதரசன் வாயுவை உற்பத்தி செய்யப் பயன்படும் ஒரு தயாரிப்பு முறையாகும். இம்முறையை மின்னைதரசனாக்கல், உயிரிவினையூக்க மின்னாற்பகுப்பு முறை என்ற பெயர்களாலும். அழைக்கலாம். இத்தயாரிப்பு முறையில் கரிமப் பொருட்கள் பாக்டீரியா மூலம் சிதைக்கப்பட்டு ஐதரசன் வாயு தயாரிக்கப்படுகிறது. கரிமப்பொருளும் தண்ணீரும் கொண்ட மேம்படுத்தப்பட்ட எரிபொருள் மின்கலம் இதற்காகப் பயன்படுத்தப்படுகிறது.

சிறிதளவு மின்சாரமான 0.2–0.8 வோல்ட்டு அளவு மின்னோட்டத்தை மட்டும் பயன்படுத்தினாலேயே 288 சதவீதம் உற்பத்தி செயல்திறனை அடைய முடியும் என்று அசல் கட்டுரை தெரிவிக்கிறது. பயன்படுத்தப்படும் மின்னோட்டத்தின் அளவுக்கு தகுந்தபடி உற்பத்தி திறனும் அதிகரிக்கும் என்றும் கூறப்படுகிறது. வீணாகும்வெப்பம் ஒட்டுமொத்த உற்பத்தித் திறனை பாதிக்கிறது. செங் மற்றும் லோகன் ஆகியோர் இத்தயாரிப்பு முறையைக் கண்டறிந்தனர்.

மேற்கோள்கள்
-----------

1. ↑  "Hydrogen production through biocatalyzed electrolysis". 2016-12-21 அன்று மூலம் பரணிடப்பட்டது. 2018-08-20 அன்று பார்க்கப்பட்டது.
2. ↑  Cheng, S; Logan, BE (November 2007). "Sustainable and efficient biohydrogen production via electrohydrogenesis". *Proc. Natl. Acad. Sci. U.S.A.* **104**: 18871–3. doi:10.1073/pnas.0706379104. பப்மெட்:18000052.
3. ↑  Shaoan Cheng; Bruce E. Logan (2007-11-20). "Sustainable and efficient biohydrogen production via electrohydrogenesis". *Proceedings of the National Academy of Sciences* **104** (47): 18871–18873. doi:10.1073/pnas.0706379104. பப்மெட்:18000052. பப்மெட் சென்ட்ரல்:2141869.
**மாங்காடு வெள்ளீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் மாங்காடு என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக வெள்ளீசுவரர் உள்ளார். அவரை பார்க்கவேசுவரர் என்றும் அழைப்பர். இக்கோயிலின் தல மரம் மாமரம் ஆகும். கோயிலின் தீர்த்தம் சுக்ர தீர்த்தம் ஆகும்.சிவராத்திரி, கார்த்திகை, ஆருத்ரா தரிசனம் உள்ளிட்ட விழாக்கள் இங்கு நடைபெறுகின்றன.

அமைப்பு
-------

மூலவர் சதுர பீடத்தில் காணப்படுகிறார். விமானத்தில் எண்திசை அதிபர்கள் உள்ளனர். திருச்சுற்றில் வீரபத்திரர் உள்ளார். அவரது வலது பாதத்திற்கு அருகே தட்சன் ஆட்டுத்தலையுடன் வணங்கும் கோலத்தில் உள்ளார். இங்குள்ள முருகன் சன்னதியில் இறைவனும் இறைவியும் ஒரே கல்லில் சிற்பமாக அமைக்கப்பட்டுள்ளனர். கோஷ்டத்தில் தட்சிணாமூர்த்தியின் காலடியின் முயலகன் இடது புறம் திரும்பிய நிலையில் உள்ளார். லிங்கோத்பவர் அருகில் பிரம்மாவும், விஷ்ணுவும் அவரை வணங்கிய நிலையில் உள்ளனர். இந்த விஷ்ணு பிரயோக சக்கரத்துடன் உள்ளார். அவ்வாறே கோஷ்டத்தில் உள்ள துர்க்கையும் பிரயோக சக்கரத்துடன் உள்ளார்.தல விநாயகர் நெற்கதிர் விநாயகர் என்றழைக்கப்படுகிறார். அவர் மேல் கையில் நெற்கதிரையும் கீழ் கையில் மாங்கனியையும் வைத்துள்ளார்.

வரலாறு
------

கைலாயத்தில் ஒரு முறை பார்வதி விளையாட்டாக சிவனின் கண்களை மூடவே உலகம் இருண்டது. சிவன் மானிடப்பிறவி எடுக்கும்படி பார்வதிக்கு சாபமிட்டார். பார்வதி இத்தலத்தில் இருந்து வழிபட்டபின் அவரை திருமணம் செய்துகொள்வதாகக் கூறினார். அதன்படி பார்வதி இங்கு வந்து தவம் செய்தார். அப்போது அங்கு, தன் பார்வையை இழந்திருந்த சாபத்திலிருந்து விமோசனம் பெற இகு தவம் செய்துகொண்டிருந்தார். அம்பிகைக்குக் காட்சி தர வந்த சிவன் சுக்கிராச்சாரியாருக்கு காட்சி தந்தார். அவர் அப்போது தவத்தில் இருந்ததால் சிவனால் செல்லமுடியாமல் இறைவியிடம் காஞ்சிபுரத்திற்கு வந்து தவம் செய்யும்படியும் அங்கு காட்சி தருவதாகவும் கூற, இறைவியும் அவ்வாறே செய்தார். சுக்ராச்சாரியாருக்கு காட்சி தந்த சிவன் இங்கு எழுந்தருளினார்.

மேற்கோள்கள்
-----------

1. 1 2 3 4  அருள்மிகு வெள்ளீஸ்வரர் திருக்கோயில், தினமலர் கோயில்கள்
இடல்லவுசிப் பிரபு
**வாரிசு இழப்புக் கொள்கை** (*Doctrine of Lapse*) என்பது இந்தியாவிலிருந்த பிரித்தானியக் கிழக்கிந்திய நிறுவனத்தில் 1848இலிருந்து 1856 வரை ஆளுநராக இருந்த டல்ஹளசி பிரபுவால் அறிமுகப்படுத்தப்பட்ட ஒன்றிணைப்புக் கொள்கையாகும்.

வாரிசு இழப்புக் கொள்கையின்படி, பிரித்தானியக் கிழக்கிந்திய நிறுவனத்தின் நேரடிச் செல்வாக்குக்குட்பட்ட மன்னரானவர் ஆட்சி புரிவதற்குத் தகுதியற்றவராகவோ அல்லது நேரடி வாரிசு இன்றி இறந்து போனாலோ அம்மன்னராட்சி, பிரித்தானியக் கிழக்கிந்திய நிறுவனத்தின் ஆட்சியில் இணைக்கப்படும்.

ஒன்றிணைப்பு
-----------

பிரித்தானியக் கிழக்கிந்திய நிறுவனம் வாரிசு இழப்புக் கொள்கை எனும் அவகாசியிலிக் கொள்கையின் படி, சதாரா (1848), செய்ப்பூர் (1849), சம்பல்பூர் (1849), நாக்பூர் (1854), சான்சி (1854), தஞ்சாவூர் மன்னராட்சி (1855), உதயப்பூர் ஆகிய மன்னராட்சிப் பகுதிகளை சொந்தமாக்கிக் கொண்டது. அயோத்தி இராச்சியம் மட்டும் மோசமான ஆட்சி முறை என காரணம் காட்டி 1858ல் பிரித்தனிய இந்திய அரசுடன் இணைக்கப்பட்டது.

### சான்சி

சான்சியின் மகாராசா கங்காதர இராவ் நேரடி வாரிசின்றி நவம்பர் 21, 1853இல் இறந்தமையால் ஆங்கிலேயர் வாரிசு இழப்புக் கொள்கையின்படி சான்சியைத் தமது ஆட்சியின் கீழ்க் கொண்டு வர முயற்சித்தனர். மார்ச்சு, 1854இல் இராணி இலட்சுமிபாய்க்கு 60000 ரூபாயை ஓய்வூதியமாகக் கொடுத்து சான்சிக் கோட்டையை விட்டு வெளியேறுமாறு கூறினர். ஆயினும் இராணி இலட்சுமிபாய் இதனை ஏற்றுக் கொள்ள மறுத்தார். பின்னர், ஈ உரோசு தலைமையிலான பிரித்தானியப் படை வீரர்கள் படையெடுப்பின் மூலம் சான்சியைக் கைப்பற்றினர். ஆகையால், 1857ஆம் ஆண்டுப் ஏற்பட்ட பெரும்புரட்சியின் போது சான்சியில் ஏற்பட்ட கிளர்ச்சிக்கு இராணி இலட்சுமிபாய் தலைமை தாங்கி நடத்திட இது ஒரு முக்கிய காரணமாக அமைந்தது.

### அவத்

ஆங்கிலேயர்கள், அவத் பகுதியின் அயோத்தி இராச்சியத்தின் நவாப் ஆட்சி செய்வதற்குத் தகுதியற்றவர் எனக் கூறி அவத் நாட்டை பிரித்தானிய இந்தியாவின் ஆட்சியின் கீழ் கொண்டு வந்தனர். ஆனாலும் இவ்வொன்றிணைப்பு எதிர்க்கப்பட்டதுடன் 1857 இந்தியக் கிளர்ச்சிக்கான காரணமாகவும் அமைந்தது.

இதனையும் காண்க
--------------

* மன்னர் அரசு (பிரித்தானிய இந்தியா)
* இந்திய மன்னராட்சி அரசுகளின் பட்டியல்

மேற்கோள்கள்
-----------

1. ↑  அவகாசியிலிக் கொள்கை (ஆங்கில மொழியில்)
2. ↑  பண்பாட்டுச் சின்னங்களும்
[*தொடர்பிழந்த இணைப்பு*]
3. ↑  "ஜான்சிராணி நினைவுநாள்". 2016-03-04 அன்று மூலம் பரணிடப்பட்டது. 2012-05-05 அன்று பார்க்கப்பட்டது.
4. ↑  சான்சி இராணி இலட்சுமிபாய் வாழ்க்கை வரலாறு (ஆங்கில மொழியில்)
5. ↑  சின்னச் சின்ன தகவல்கள்
[*தொடர்பிழந்த இணைப்பு*]
6. ↑  1857: சிப்பாய் கலகமல்ல, சுதந்திரப் போர்!
7. நவீன இந்திய வரலாறு பிபன் சந்திரா தமிழாக்கம் இரா.சிசுபாலன்
இலங்கை போன்று பலதார மணம் குடிசார் சட்டத்தின் கீழ் காணப்படும் நாடுகள் கருநீல நிறத்தில் காணப்படுகின்றன
**இலங்கையில் பலதார மணம்** சட்டவிரோதமானதும் இக்குற்றத்திற்கு தண்டனை மற்றும் சிறைத் தண்டனை என்பவற்றை விதிக்க சட்டத்தில் இடமுண்டு. ஆயினும், இசுலாமில் அனுமதிக்கப்பட்டுள்ளபடி முஸ்லிம் ஆண்கள் நான்கு மனைவியரைக் கொண்டிருக்கலாம். முஸ்லிம் ஆண்களுக்கு இச்சட்டம் விதிவிலக்கு. மிக குறைந்தளவு முஸ்லிம் ஆண்களே (இலங்கை சனத்தொகையில் 7 வீதமானோர் முஸ்லிம்கள்) பல மனைவிகளைக் கொண்டுள்ளனர். அநேகமாக மற்ற நாடுகளில் பலதுணை மணம் அனுமதிக்கப்படுவதை போன்று, கணவன் தன்னுடைய முதல் மனைவியிடம் முறைப்படி தான் பல மனைவிகளை மணம் முடிக்க இருப்பதை தெரிவிக்க வேண்டும்.
முஸ்லிம் ஆண்களுக்கு சட்டம் பலதார மணத்திற்கு அனுமதிக்கின்றபோதும், பெண்கள் உரிமை அமைப்புக்கள் இந்த விடயத்தில் பெண்களின் உரிமைகள் மட்டில் ஆர்வம் காட்டுகின்றன.

இன்று முஸ்லிம் ஆண்களுக்கு மட்டும் சட்டத்தில் பலதார மணத்திற்கு இடமிருப்பினும், புராதன இலங்கையில் பலதார மணம் காணப்பட்டிருந்தது. குறிப்பாக சிங்கள அரச குடும்பங்களில் காணப்பட்டதாக குறிப்புகள் காணப்படுகின்றன. அத்துடன் கலிங்க கடல் வர்த்தகர்கள் இலங்கையில் பெண்களை மணந்து, பலதார மண பழக்கம் கொண்டவர்களாகக் காணப்பட்டனர்.

மேற்கோள்கள்
-----------

1. ↑  FAMILY LAWS SRI LANKA
2. ↑  "Sri Lanka: Family Code". 2010-10-27 அன்று மூலம் பரணிடப்பட்டது. 2012-06-27 அன்று பார்க்கப்பட்டது.
3. ↑  "Engaging With Muslim Personal Law in Sri Lanka". 2010-05-14 அன்று மூலம் பரணிடப்பட்டது. 2012-06-27 அன்று பார்க்கப்பட்டது.
4. ↑  The Position of Women in Buddhism
5. ↑  Journey from Kalinga to Singhal (Sri Lanka)
[*தொடர்பிழந்த இணைப்பு*]
**கெராலு** *(Kheralu*) என்பது இந்தியாவின் குசராத்து மாநிலத்தில் மெக்சனா மாவட்டத்திலுள்ள ஒரு நகரம் மற்றும் நகராட்சியாகும். மெக்சனாவுக்கு சிறிது வடக்கில் ஒரு நகரமாகவும் தோராயமாக மெக்சனாவில் பாதியளவு பரப்பளவும் கொண்டும் கெராலு நகரம் உள்ளது.

புவியியல்
---------

23.88°வடக்கு 72.62°கிழக்கு  என்ற அடையாள ஆள்கூறுகளில் கெராலு நகரம் கடல் மட்டத்திலிருந்து 149 மீட்டர் அல்லது 488 அடி உயரத்தில் அமைந்துள்ளது

மக்கள் தொகையியல்
----------------

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  கெராலு நகரத்தின் மக்கள்தொகை 20,143 நபர்கள் ஆகும். இம்மக்கள்தொகையில் 52% நபர்கள் ஆண்கள் மற்றும் 48% நபர்கள் பெண்களாவர். கெராலு நகரின் எழுத்தறிவு சதவீதம் 68% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 76% நபர்கள் ஆண்கள் மற்றும் 59% நபர்கள் பெண்களாவர். கெராலு நகரின் மக்கள் தொகையில் 13% நபர்கள் 6 வயதுக்கு கீழ் உள்ளவர்களாகும்.

மேற்கோள்கள்
-----------

1. ↑  Falling Rain Genomics, Inc - Kheralu
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.